सड़क निर्माण कराने वाले दानदाताओं का होगा सम्मान
हनुमानगढ़| जनसहभागीयोजना के तहत शहर की विभिन्न सड़कों का निर्माण कराने वाले दानदाताओं का नगरपरिषद की ओर से सम्मान किया जाएगा। इसके लिए तीन जनवरी को सुबह साढ़े नौ बजे जिला अस्पताल में कार्यक्रम होगा। आयुक्त डीपी जाट ने बताया कि कार्यक्रम के मुख्य अतिथि जल संसाधन मंत्री डॉ. रामप्रताप, विशिष्ट अतिथि जिला प्रमुख कृष्ण चोटिया, कृषि उपज मंडी समिति अध्यक्ष रामेश्वर चांवरिया, उपाध्यक्ष पवन गोल्याण होंगे। अध्यक्षता नगरपरिषद सभापति राजकुमार हिसारिया करेंगे। पार्षद महादेव भार्गव ने बताया कि सड़कों के निर्माण में जनसहभागी योजना के तहत राशि जमा कराने वाले दानदाताओं को सम्मानित किया जाएगा। इससे पहले प्रभारी मंत्री डॉ. रामप्रताप योजना के तहत निर्मित सड़कों का लोकार्पण करेंगे।
hin_Deva hin_Deva